[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 22.6.2009

COM(2009) 318 τελικό

2007/0195/COD

Γνωμοδοτηση της Επιτροπης

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης EK, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τους κοινούς κανόνες για την εσωτερική αγορά ηλεκτρικής ενέργειας και για την κατάργηση της οδηγίας 2003/54/ΕΚ

περι τροποποιησεως της προτασης της επιτροπης σύμφωνα με το άρθρο 250 παράγραφος 2 της συνθήκης ΕΚ

Γνωμοδοτηση της Επιτροπης

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης EK, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τους κοινούς κανόνες για την εσωτερική αγορά ηλεκτρικής ενέργειας και για την κατάργηση της οδηγίας 2003/54/ΕΚ

1. Ιστορικό

Διαδικασία

Διαβίβαση της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2007) 528 - 2007/0195/COD) στις: | 19.09.2007 |

Γνωμοδότηση της Ευρωπαϊκής Οικονομικής και Κοινωνικής Επιτροπής στις: | 22.04.08 |

Γνωμοδότηση της Επιτροπής των Περιφερειών στις: | 10.04.08 |

Γνωμοδότηση του Ευρωπαϊκού Κοινοβουλίου (πρώτη ανάγνωση) στις: | 18.06.2008 |

Ομόφωνη υιοθέτηση της κοινής θέσης στις: | 09.01.2009 |

Θέση του Ευρωπαϊκού Κοινοβουλίου (δεύτερη ανάγνωση) | 22.04.2009 |

2. Αντικείμενο της πρότασης της επιτροπής

Η παρούσα πρόταση αποτελεί μέρος της τρίτης δέσμης νομοθετικών μέτρων για την εσωτερική αγορά φυσικού αερίου και ηλεκτρικής ενέργειας στην ΕΕ («τρίτη δέσμη μέτρων»), η οποία περιλαμβάνει δύο οδηγίες και τρεις κανονισμούς.

Κύριος στόχος της δέσμης μέτρων είναι η θέσπιση του απαραίτητου ρυθμιστικού πλαισίου ώστε να καταστεί πλήρως αποτελεσματικό το άνοιγμα της αγοράς και να δημιουργηθεί μια ενιαία αγορά φυσικού αερίου και ηλεκτρικής ενέργειας στην ΕΕ, προς όφελος των πολιτών και της βιομηχανίας της Ευρωπαϊκής Ένωσης. Αυτό θα συμβάλει στη διατήρηση των τιμών σε όσο το δυνατόν χαμηλότερα επίπεδα και στη βελτίωση των επιπέδων παροχής υπηρεσιών και ασφάλειας του εφοδιασμού.

Τούτο επιτυγχάνεται κυρίως με τα ακόλουθα μέτρα:

- αποτελεσματικότερη ρυθμιστική εποπτεία από ανεξάρτητες εθνικές ρυθμιστικές αρχές·

- σύσταση ενός Οργανισμού ο οποίος θα διασφαλίζει την αποτελεσματική συνεργασία μεταξύ των εθνικών ρυθμιστικών αρχών και θα λαμβάνει αποφάσεις για όλα τα συναφή διασυνοριακά ζητήματα·

- υποχρεωτική συνεργασία μεταξύ των φορέων εκμετάλλευσης δικτύου με στόχο την εναρμόνιση όλων των κανόνων που διέπουν τη μεταφορά ενέργειας στην Ευρώπη, καθώς και για τον συντονισμό του επενδυτικού προγραμματισμού·

- αποτελεσματικό διαχωρισμό της παραγωγής και μεταφοράς ενέργειας, ούτως ώστε να εξαλειφθεί κάθε σύγκρουση συμφερόντων, να προωθηθούν οι επενδύσεις στα δίκτυα και να αποτραπεί κάθε εισαγωγή διακρίσεων·

- αύξηση της διαφάνειας και καλύτερη λειτουργία της λιανικής αγοράς·

- ενίσχυση της αλληλεγγύης και της περιφερειακής συνεργασίας μεταξύ κρατών μελών για τη διασφάλιση μεγαλύτερης ασφάλειας του εφοδιασμού.

3. Παρατηρήσεις της Επιτροπής

3.1 Γενικές παρατηρήσεις

Στη σύνοδο της ολομέλειας της 22ας Απριλίου 2009, το Ευρωπαϊκό Κοινοβούλιο ενέκρινε συμβιβαστική δέσμη τροπολογιών που είχαν προσυμφωνηθεί με το Συμβούλιο, προκειμένου να επιτευχθεί συμφωνία σε δεύτερη ανάγνωση.

Οι εν λόγω τροπολογίες αφορούν κυρίως:

- την περιορισμένη ενίσχυση ορισμένων κανόνων που διασφαλίζουν αποτελεσματικό διαχωρισμό του διαχειριστή συστήματος μεταφοράς·

- την ενίσχυση της ανεξαρτησίας και των εξουσιών των εθνικών ρυθμιστικών αρχών, και

- τις διατάξεις που δημιουργούν σοβαρότερες υποχρεώσεις για τα κράτη μέλη όσον αφορά την προστασία των καταναλωτών, την ενεργειακή πενία και την εφαρμογή ευφυών συστημάτων μέτρησης.

Η Επιτροπή αποδέχεται τη συμβιβαστική δέσμη τροπολογιών, δεδομένου ότι συνάδουν με τον συνολικό σκοπό και τα γενικά χαρακτηριστικά της πρότασης.

3.2 Τροποποιημένη πρόταση

Κατά συνέπεια, η Επιτροπή τροποποιεί την πρότασή της σύμφωνα με το άρθρο 250 παράγραφος 2 της συνθήκης ΕΚ.